LIETUVOS RESPUBLIKOS APLINKOS MINISTRO

Į S A K Y M A S

DĖL LIETUVOS RESPUBLIKOS APLINKOS MINISTRO 2002 m. vasario 27 d. įsakymo Nr. 80 „DĖL TARŠOS INTEGRUOTOS PREVENCIJOS IR KONTROLĖS LEIDIMŲ IŠDAVIMO, ATNAUJINIMO IR PANAIKINIMO TAISYKLIŲ PATVIRTINIMO“ PAKEITIMO

2012 m. birželio 14 d. Nr. D1-502

Vilnius

P a k e i č i u Taršos integruotos prevencijos ir kontrolės leidimų išdavimo, atnaujinimo ir panaikinimo taisykles, patvirtintas Lietuvos Respublikos aplinkos ministro 2002 m. vasario 27 d. įsakymu Nr. 80 „Dėl Taršos integruotos prevencijos ir kontrolės leidimų išdavimo, atnaujinimo ir panaikinimo taisyklių patvirtinimo“ (Žin., 2002, Nr. 85-3684; 2005, Nr. 103-3829; 2009, Nr. 1-12, 2011, Nr. 88-4223, Nr. 165-7879):

1. Išdėstau 25 punkto kevirtąjį sakinį taip:

„25. Jei Taisyklėse nustatyta tvarka paraiška turi būti derinama su teritorine visuomenės sveikatos priežiūros įstaiga, teikiami 2 paraiškos egzemplioriai.“

2. Išdėstau 27 punktą taip:

„27. RAAD, gavęs Paraišką Leidimui gauti arba atnaujinti 1 priede nurodytiems įrenginiams, ne vėliau kaip per 3 darbo dienas teikia ją derinti teritorinei visuomenės sveikatos priežiūros įstaigai (toliau – TVSPĮ).“

3. Išdėstau 271 punktą taip:

„271. TVSPĮ ne vėliau kaip per 20 darbo dienų nuo paraiškos gavimo iš RAAD dienos pagal kompetenciją įvertina, ar paraiška atitinka šių Taisyklių reikalavimus ir derina paraišką, apie tai raštu informuodama RAAD, arba pateikia motyvuotas pastabas RAAD ir veiklos vykdytojui. TVSPĮ teikia pastabas vykdydama Lietuvos Respublikos visuomenės priežiūros įstatyme ir kituose įstatymuose ar jų įgyvendinamuosiuose teisės aktuose nustatytas funkcijas. Jeigu TVSPĮ per nustatytą laiką RAAD raštu nepateikia pastabų, laikoma, kad ji paraiškai pritarė.“

4. Išdėstau 33 punktą taip:

„33. RAAD ne vėliau kaip per 30 darbo dienų nuo paraiškos gavimo dienos savo ir TVSPĮ pastabas, pateiktas 271 punkte nustatyta tvarka, raštu pateikia pareiškėjui patikslinti paraiškai ar pateikti paaiškinimams, kartu grąžindamas paraišką. Jeigu TVSPĮ pastabų per nustatytą laiką nepateikė RAAD ir RAAD nenustatė trūkumų, RAAD priima sprendimą priimti paraišką. Jei pareiškėjas nepateikia patikslintos paraiškos ir (ar) nepateikia paaiškinimų, paraiška laikoma nepriimta.“

5. 3. Išdėstau 331 punkto antrąjį sakinį taip:

„331. TVSPĮ ne vėliau kaip per 10 darbo dienų nuo patikslintos paraiškos ir (ar) paaiškinimų gavimo iš RAAD dienos derina paraišką, apie tai raštu informuodama RAAD, arba pateikia motyvuotas pastabas RAAD ir veiklos vykdytojui.“

6. Išdėstau 332 punktą taip:

„332. RAAD per 20 darbo dienų nuo patikslintos paraiškos ir (ar) paaiškinimų pateikimo dienos priima sprendimą priimti paraišką, jei TVSPĮ pastabų per nustatytą terminą nepateikė RAAD ir RAAD nenustatė trūkumų, ir ne vėliau kaip kitą darbo dieną išsiunčia pareiškėjui pranešimą apie priimtą sprendimą. Jei TVSPĮ per nustatytą terminą pateikia pastabas RAAD ir (ar) RAAD nustato trūkumų, RAAD per 20 darbo dienų nuo patikslintos paraiškos ir (ar) paaiškinimų pateikimo dienos priima sprendimą nepriimti paraiškos ir ne vėliau kaip kitą darbo dieną išsiunčia pareiškėjui pranešimą apie priimtą sprendimą, nurodydamas šio sprendimo apskundimo tvarką, ir grąžina patikslintą paraišką.“

7. Išdėstau 39.3 punktą taip:

„39.3. RAAD surinkti duomenys ir informacija, TVSPĮ pastabos ir pasiūlymai;“.

8. Išdėstau 47 punktą taip:

„47. Parengtą ir su veiklos vykdytoju aptartą Leidimo 1 priede nurodytiems įrenginiams projektą RAAD teikia derinti TVSPĮ. TVSPĮ per 15 darbo dienų nuo leidimo projekto gavimo iš RAAD dienos pateikia raštu savo motyvuotas pastabas RAAD ir veiklos vykdytojui arba raštu derina Leidimo projektą. TVSPĮ teikia pastabas vykdydama Lietuvos Respublikos visuomenės priežiūros įstatyme ir kituose įstatymuose ar jų įgyvendinamuosiuose teisės aktuose nustatytas funkcijas. Jei TVSPĮ per nustatytą laiką nepateikia pastabų Leidimo projektui, laikoma, kad jam pritarė. RAAD, gavęs pastabas, jas vertina ir į jas atsižvelgia arba motyvuotai atmeta, apie tai informuodamas raštu atitinkamą instituciją. Bet kuriuo atveju galutinį sprendimą išduoti Leidimą ar atsisakyti jį išduoti priima RAAD.“

9. Išdėstau 49 punkto trečiąjį sakinį taip:

„49. RAAD motyvuotu sprendimu gali pratęsti terminą sprendimui dėl Leidimo išdavimo priimti. Jeigu veiklos vykdytojas ar TVSPĮ prieštarauja Leidimo projektui, reikia toliau tęsti derybas.“

10. Išdėstau 51 punktą taip:

„51. Parengiami ir išduodami 3 Leidimo egzemplioriai (1-asis veiklos vykdytojui, 2-asis RAAD, 3-iasis RAAD miesto ar rajono agentūrai). Kiekvieną egzempliorių patvirtina RAAD. Leidimui suteikiamas registracijos numeris.“

11. Pripažįstu netekusiu galios 68 punktą.

12. Išdėstau 4 priedo 1 priedėlio 3 pastraipą taip:

„Neprieštarauju, kad leidimą išduodanti institucija paraiškos ar jos dalies kopiją, išskyrus informaciją, kuri šioje paraiškoje nurodyta kaip komercinė (gamybinė) paslaptis, pateiktų bet kuriam asmeniui.“

13. N u s t a t a u, kad Taršos integruotos prevencijos ir kontrolės leidimai, kuriems gauti ar atnaujinti paraiškos buvo pateiktos Lietuvos Respublikos aplinkos ministerijos regionų aplinkos apsaugos departamentams iki šio įsakymo įsigaliojimo dienos, išduodami iki šio įsakymo įsigaliojimo galiojusia tvarka.

Aplinkos ministras	Gediminas Kazlauskas